CELEX: 32014R0750
Language: et
Date: 2014-07-10 00:00:00
Title: Komisjoni rakendusmäärus (EL) nr 750/2014, 10. juuli 2014 , milles käsitletakse sigade epideemilise diarröa vastaseid kaitsemeetmeid seoses tervishoiunõuetega, mis kehtivad sigade importimisel liitu  EMPs kohaldatav tekst

11.7.2014   
            
            
               ET
            
            
               Euroopa Liidu Teataja
            
            
               L 203/91
            
         KOMISJONI RAKENDUSMÄÄRUS (EL) nr 750/2014,
   10. juuli 2014,
   milles käsitletakse sigade epideemilise diarröa vastaseid kaitsemeetmeid seoses tervishoiunõuetega, mis kehtivad sigade importimisel liitu
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 15. juuli 1991. aasta direktiivi 91/496/EMÜ, millega nähakse ette ühendusse kolmandatest riikidest saabuvate loomade veterinaarkontrolli korraldamise põhimõtted ning muudetakse direktiive 89/662/EMÜ, 90/425/EMÜ ja 90/675/EMÜ, (1) eriti selle artikli 18 lõikeid 1 ja 7,
   ning arvestades järgmist:
   
               (1)
            
            
               Direktiivis 91/496/EMÜ on muu hulgas sätestatud, et kui kolmanda riigi territooriumil puhkeb või levib haigus või nähtus, mis võib kujutada endast tõsist ohtu loomade või inimese tervisele, või kui muu tõsiseloomuline loomatervishoiu alane põhjus seda tingib, võib komisjon omaalgatuslikult või liikmesriigi taotluse korral võtta viivitamata meetmeid, sealhulgas kehtestada eritingimusi, kogu asjaomasest kolmandast riigist või selle osast saabuvate loomade suhtes.
            
         
               (2)
            
            
               Komisjoni määruses (EL) nr 206/2010 (2) on muu hulgas sätestatud veterinaarsertifitseerimise nõuded teatavate elusloomi sisaldavate saadetiste liitu toomiseks. Määrusega on ette nähtud, et kabiloomade saadetisi võib liitu tuua ainult teatavate nõuete täitmise korral ning kui saadetistega on kaasas asjakohane veterinaarsertifikaat, mis on koostatud vastavalt selle määruse I lisa 2. osas sätestatud asjakohase veterinaarsertifikaadi näidisele.
            
         
               (3)
            
            
               Veterinaarsertifikaadi näidises sätestatud loomatervishoiunõuete eesmärk on vältida loomahaigusi, mis võivad seada ohtu liidu loomade tervisliku seisundi. Nende nõuete täitmine on oluline selleks, et kaitsta Euroopa Liitu eksootiliste haiguste puhangute eest.
            
         
               (4)
            
            
               Ameerika Ühendriikide esitatud teatest Maailma Loomatervise Organisatsioonile (3) selgub, et Põhja-Ameerikas on ilmnenud sigade alfakoroonaviiruse, sealhulgas sigade epideemilise diarröaviiruse põhjustatud sigade uudset enteraalset koroonaviirust ja sigade uut deltakoroonaviirust. Kanada teatas komisjonile nii alfa- kui ka deltakoroonaviiruse positiivsetest testitulemustest Kanada seakasvatusettevõtetes.
            
         
               (5)
            
            
               Esile kerkinud alfakoroonaviiruse ja sigade uue deltakoroonaviiruse põhjustatud sigade epideemiline diarröa võib kujutada ohtu liidu loomade tervisele. Kliiniline taud mõjutab seakasvatust ja esineb eelkõige põrsastel, põhjustades nende suurt suremust.
            
         
               (6)
            
            
               Seetõttu on vaja läbi vaadata loomatervishoiunõuded, mis on seotud sigade saadetiste liitu sisenemisega piirkondadest, kus on tuvastatud eespool nimetatud viiruste põhjustatud haiguste esinemine, et anda vajalikud garantiid päritolumajandile ja vältida nende viiruste põhjustatud sigade epideemilise diarröa sissetoomist liitu.
            
         
               (7)
            
            
               Seoses vajadusega kaitsta loomade tervist aretamiseks ja/või tootmiseks ette nähtud elusate sigade liitu toomisega kaasneva tõsise ohu eest, peaks komisjon võtma vastu ajutised kaitsemeetmed kõnealuste loomade saadetiste puhul, mis on pärit käesoleva määruse I lisas nimetatud kolmandatest riikidest. Seetõttu peaks nende loomade saadetistega kaasas olema käesoleva määruse II lisas esitatud näidisele vastav veterinaarsertifikaat, millega nähakse ette konkreetsed tagatised seoses esile kerkiva alfakoroonaviiruse ja sigade uue deltakoroonaviiruse põhjustatud sigade epideemilise diarröaga.
            
         
               (8)
            
            
               Nendest saadetistest tuleneva tõsise ohu tõttu loomade tervisele peaksid ajutised kaitsemeetmed jõustuma järgmisel päeval pärast käesoleva määruse avaldamist ja määrust tuleks kohaldada kuue kuu jooksul.
            
         
               (9)
            
            
               Käesoleva määrusega ettenähtud meetmed on kooskõlas toiduahela ja loomatervishoiu alalise komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Erandina määruse (EL) nr 206/2010 artikli 3 punktist b ja I lisa 1. ja 2. osast peab käesoleva määruse I lisas loetletud kolmandatest riikidest pärit elusaid aretus- ja nuumsigu sisaldavatel saadetistel, mis on hõlmatud eespool nimetatud lisas sätestatud veterinaarsertifikaadi näidisega „POR-X”, olema kaasas käesoleva määruse II lisas esitatud näidisele vastav veterinaarsertifikaat.
   Artikkel 2
   Käesolev määrus jõustub järgmisel päeval pärast selle avaldamist Euroopa Liidu Teatajas.
   Seda kohaldatakse kuni 12. jaanuarini 2015.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 10. juuli 2014
      
         
            Komisjoni nimel
         
         
            president
         
         José Manuel BARROSO
      
   
   
      (1)  EÜT L 268, 24.9.1991, lk 56.
   
      (2)  Komisjoni määrus (EL) nr 206/2010, 12. märts 2010, millega kehtestatakse nende kolmandate riikide, territooriumide või nende osade loetelud, kust on lubatud Euroopa Liitu tuua teatavaid loomi ja värsket liha, ning veterinaarsertifitseerimise nõuded (ELT L 73, 20.3.2010, lk 1).
   
      (3)  http://www.oie.int/wahis_2/public/wahid.php/Reviewreport/Review?page_refer=MapFullEventReport&reportid=15133
   
      I LISA
      CA — Kanada
      US — Ameerika Ühendriigid
   
   
      II LISA
      Näidis POR-X-PED